Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê îşxalî de eşkerayîye daye û nê vatî:
Hemleya Şorişgêre ya Cengê Xabûrî - Metîna
''24ê hezîrane de îşxalkerê ke Qilê Koordîne de ameyî cakerdene di hetan ra bi çalakîya koordînekerdîye ameyî pirodayene. Çalakîya serkewtîye de tewr tay 6 îşxalkerî ameyî cezakerdene, 2 mewzî, 1 çeka A-4 û 1 çeka bombaeştişî ameyî îmhakerdene. Na çalakî semedê selamkerdişê serrgêra şehadetê fermandara ma ya fedayîye Şehîde Zîlane (Zeynepe Kinaci) ameye kerdene.
Hemleya Şorişgêre ya Bazanê Zagrosî - Avaşîn
23ê Hezîrane de îşxalkeran waşt debikewê tunelanê şerî yê Girê Sorî. Nê îşxalkerî hetê hêzanê ma ra bitesîr ameyî pirodayene. Dima ra saetanê veraşanî de nê îşxalkerî bi taktîkê sabotajî ameyî pirodayene la hûmara merde û birîndaran ê dişmenî zelal nêbîye. Îşxalkeranê ke waşt saetanê şewe de reyna ver bi tunelanê şerî şirê reyna ameyî pirodayene û mecbur mendî ke gamêke peyser agêrê. 24 ê hezîrane de tîya îşxalkerî reyna mesafeyo nêzdî ra ameyî pirodayene. Îşxalkeranê ke derbeyê pîlî werdî mecbur mendî xo peyser biancê.
22ê hezîrane de warê Werxelê û Tabûra Ereban ê herêma Avaşînî 23ê hezîrane de zî dewê Dergelê û Beşîlî yê Metîna pê teyarayanê şerî ameyî bombardumankerdene. Nê hêrişan de vînîbîyayeyê ma çîn ê.''
